Østrigs historie omhandler Østrigs udvikling fra en allerede i oldtiden stærkt udviklet kultur over kelterne, romerne og Habsburgernes store mellemeuropæiske rige til Østrigs omdannelse til en republik.
I årene før opløsningen af det Tysk-Romerske rige dannedes i 1804 Kejserriget Østrig. I den følgende periode forstærkedes de nationalistiske bevægelser i habsburgriget, hvilket styrkede Ungarns kamp for at løsrive sig. Resultatet blev, at kejser Franz Joseph 1.'s etablerede dobbelmonarkiet Østrig-Ungarn. Da den serbiske nationalist Gavrilo Princip myrdede den østrigske tronfølger i Sarajevo i 1914, blev det anledningen til 1. verdenskrig.
Med afslutningen af verdenskrigen kollapsede det østrigske rige, og der udråbtes en republik, hvis grænser fastsattes af ententemagterne. Efter 2. verdenskrig udråbtes den Anden Republik, og De Allierede, der først forlod landet i 1955, inddelte Østrig i fire besættelseszoner. Samtidig vedtoges en lov om landets evige neutralitet, hvilket har præget østrigsk politik lige siden. ("Læs mere..")
